section_heading: Ouija
paragraph_text: Krajem listopada 2012., u izdanju Dallas Recordsa objavljen je mini album mističnog imena 'Ouija' koji Vava potpisuje s E.N.I. Na prvom zajedničkom proizvodu Vava je autor svih šest pjesama, te bonusa koji su uključeni u 'skriveni' dio CD-a. Četiri pjesme producirao je sam autor uz nezaobilaznu pomoć Mateja Zeca, dok su po jednu u potpunosti producirali, odsvirali i aranžirali Davor Tolja (Tokyo Boy) te Elvis Stanić (Samo pola mene). Uključena je i pomoć instrumentalista Bobe Grujičića (ex Grad) na bubnjevima, basiste Vladimira Tomića (grupa Moskva), te Vedrana Križana na klavijaturama (Fiumens, Manofon).